****

ПОЗИВ ЗА УЧЕШЋЕ

НА

ЧЕТВРТОЈ МЕЂУНАРОДНОЈ НАУЧНОЈ КОНФЕРЕНЦИЈИ

**МЕДИЈИ И ИЗАЗОВИ САВРЕМЕНОГ ДРУШТВА 2024**

30 - 31. мај 2024.

Ниш, Република Србија

Департман за комуникологију и новинарство ће у 2024. години обележити 20 година постојања. С тим у вези велико нам је задовољство да Вас позивовемо на међународну научну конференцију „Медији и и изазови савременог друштва 2024“ која ће ове године бити одржана 30. и 31. маја, у хибридном формату (онлајн и уживо).

Конференцију организујемо са циљем окупљања научника и истраживача из области комуникологије, културологије и сродних дисциплина и размене научних знања и искустава. Конференција је тематски усмерена ка изазовима са којима се медији и друштво сусрећу у ери дигиталних технологија, те су оквирне теме овогодишње конференције:

- Вештачка интелигенција и медијске индустрије;

- Медијска и еколошка комуникација;

- Медијска, дигитална и информатичка писменост;

- Улога медија у друштву пост-истине;

- Медијска етика у дигиталном окружењу;

- Медији и пермакриза;

- Отпорност у комуникацији и медијима;

- Стреаминг услуге и публика;

- Медијски архиви као интероперабилни и кориснички оријентисани сервиси за истраживаче;

- Критеријуми дигитализације као капацитети система управљања;

- Сектор јавних медија и приватни/комерцијални сектор;

- Политичка економија медија;

- Трансформација капитализма и комуникација;

- Поларизација и деполаризација;

- Одрживост медија;

- Наративност, трансмедијалност и мултимодалност;

- Медијски архиви и креативност;

- Медијска носталгија;

- Род, сексуалност и медији;

- Управљање интелектуалном својином;

- Алати и софтвер, и јачање инфраструктуре;

- Образовање и медијске студије;

- Кросмедијска естетика;

- Студије и рецепција игара.

Радни језици конференције су српски и енглески језик.

**Пријава**

**Пријаву која треба да садржи следеће податке:**

* име/на и презиме/на аутора
* афилијацију
* имејл првог аутора
* наслов рада
* апстракт (до 250 речи максимално)
* кључне речи (максимално 5)

**послати на имејл адресу:** [misd@filfak.ni.ac.rs](mailto:misd@filfak.ni.ac.rs)

Пријаву можете послати **најкасније до 25. априла 2024. године.** Сви пријављени радови који пристигну у задатом року добиће повратну информацију о учешћу најкасније до 5. маја 2024. године.

**Објављивање радова**

Радови који буду позитивно рецензирани биће објављени у једном од бројева часописа „Media Studies and Applied Ethics“. Сви апстракти ће бити објављени у књизи апстраката са ИСБН бројем.

Упутство за припрему радова доступно је на линку:

https://izdanja.filfak.ni.ac.rs/casopisi/media-studies-and-applied-ethics

**Котизација**

Цена котизације за учешће на конференцији је 6000 РСД/50€

Котизације у динарима уплаћују се на жиро-рачун Филозофског факултета у Нишу 840-1818666-89, позив на број 74212142. Инструкције за уплату у еврима су у прилогу.

Котизација укључује: пун приступ свим сесијама; конференцијски пакет; сертификат о учешћу; освежење током пауза; књигу апстраката и конференцијску вечеру.

**Практичне информације**

Ниш је трећи по величини град и налази се у јужном делу Србије. Ниш има аеродром Константин Велики, али је понуда дестинација ограничена, па проверите да ли могу да вам буду од користи. Највећи аеродром у земљи Никола Тесла удаљен је 250 км. Могуће је користити изнајмљивање аутомобила или доћи аутобусом и минибусем. Аеродром у Софији (Бугарска) удаљен је 160 км, а одатле се до Ниша може доћи аутобусом или аутомобилом. У Нишу има доста повољних хотела и Аирбнб апартмана.

За додатне информације, стојимо Вам на располагању:

**Департман за комуникологију и новинарство**

Филозофски факултет у Нишу

Ћирила и Методија 2, 18000 Ниш, Република Србија

[misd@filfak.ni.ac.rs](mailto:misd@filfak.ni.ac.rs)